Diari Oficial de la Generalitat Valenciana


Sumari del DOGV 8790, del 16-04-2020 (2020/2876)

RESOLUCIÓ de 9 d'abril de 2020, de la Vicepresidència i Conselleria d'Igualtat i Polítiques Inclusives, per la qual es dona publicitat dels crèdits que han de finançar les ajudes convocades mitjançant la Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials, en el sector d'atenció a persones amb diversitat funcional per al període 2020 (línia S6738000).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8790

Data del DOGV
:   16-04-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2876


Data del document
:   09-04-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 9 d'abril de 2020, de la Vicepresidència i Conselleria d'Igualtat i Polítiques Inclusives, per la qual es dona publicitat dels crèdits que han de finançar les ajudes convocades mitjançant la Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials, en el sector d'atenció a persones amb diversitat funcional per al període 2020 (línia S6738000).  
 [2020/2876]  
  
La Resolució de 18 de desembre de 2019 (DOGV 8703, 23.12.2019), de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a persones amb diversitat funcional per a l'any 2020, va ser tramitada d'acord amb el Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social.  
Després de la publicació de la Llei 10/2019, de 27 de desembre, de pressupostos de la Generalitat per a l'exercici 2020 (DOGV 8708, 31.12.2019), els crèdits de la dotació econòmica de la línia S6738000, «Concerts de places en centres d'atenció social a persones amb diversitat funcional», convocada per la Resolució de 18 de desembre de 2019, s'han incrementat per l'esmena núm. 299 d'addició de 500.000,00 ?, i se'n fixa la quantitat total en 563.940.601,00 ?.  
En aplicació del que estableix l'apartat segon de la mencionada resolució, i de conformitat amb el que es preceptua en l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es dona publicitat dels crèdits de les línies de subvenció destinades al finançament dels acords d'acció concertada en matèria de serveis socials, en el sector de diversitat funcional per a l'any 2020, convocades mitjançant la Resolució de 18 de desembre de 2019.  
En virtut del que s'ha exposat, i en ús de les facultats que em confereixen l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), i el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV 8590, 12.07.2019), resolc:  
  
  
Primer  
Donar publicitat als crèdits pressupostaris corresponents a la línia de subvenció que es relaciona a continuació, destinats a finançar les ajudes regulades pel Decret 181/2017, de 17 de novembre, del Consell, i convocades per la Resolució de 18 de desembre de 2019 (DOGV 8703, 23.12.2019), de la Conselleria d'Igualtat i Polítiques Inclusives, dirigides a finançar els acords d'acció concertada en matèria de serveis socials, en el sector d'atenció a persones amb diversitat funcional per a l'any 2020, amb càrrec al programa pressupostari 311.20, Gestió i organització del sistema.  
Codi línia: S6738000  
Consignació pressupostària:  
Anualitat 2020: 770.521.070,00 -  
Procedència i quantia dels fons:  
Propis no condicionats: 3.078.860,00 -  
Propis condicionats: 20.764.835,00 -  
Externa:  
Taxa per prestació de serveis d'atenció social: 2.854.100,00 -  
Transferència de l'IMSERSO: 58.534.584,00 -  
  
Segon  
El règim de deslliurament serà l'establit en l'article 44.1.d.3r de la Llei 10/2019, de 27 de desembre, de pressupostos de la Generalitat per a l'exercici 2020, que és el següent: «El lliurament de les línies de subvenció destinades a finançar els concerts per a la prestació de serveis socials per entitats d'iniciativa social, es realitzarà mensualment, d'acord amb els mòduls econòmics fixats en la convocatòria i el nombre de places concertades en el corresponent concert social. El pagament de les mensualitats es lliurarà a mes vençut, amb la presentació de la relació nominal de persones ateses, en les quals haurà de detallar-se les places concertades no ocupades, conformades per l'òrgan competent. El lliurament corresponent al mes de desembre es farà de forma anticipada amb la relació nominal de persones ateses i places no ocupades el dia 1 de desembre, sense perjudici de les regularitzacions corresponents, que s'efectuaran, en tot cas, abans del 31 de gener de l'exercici següent, que implicaran l'exigència, en el seu cas, de reintegrament dels imports indegudament percebuts.»  
  
  
Tercer  
En cas que, després de l'oportú procediment de selecció, quedara un romanent de crèdit sense disposar en les línies, la Conselleria podrà fer una segona resolució de convocatòria, tenint en compte aquest import, i fixar nous serveis i nombre de places per a concertar per a atendre les necessitats socials.  
D'altra banda, si com a conseqüència de transferències pressupostàries es modificaren aquests crèdits, la modificació es publicarà mitjançant una resolució en el Diari Oficial de la Generalitat Valenciana.  
  
València, 9 d'abril de 2020.- La vicepresidenta i consellera d'Igualtat i Polítiques Inclusives: Mónica Oltra Jarque.